Vsebina
Kazalo 🔎︎

# Nalepke

Določite besedilo nalepke in izberite velikost papirja za nalepko.

Za dostop do tega ukaza ...

Izberite Datoteka – Nov – Nalepke – zavihek Nalepke.

## Napis

Vnesite ali vstavite besedilo, ki ga želite imeti na nalepki.

### Besedilo nalepke

Vnesite besedilo, ki ga želite imeti na nalepki. Prav tako lahko vstavite polje zbirke podatkov.

### Naslov

Ustvari nalepko z vašim povratnim naslovom. Besedilo, ki je trenutno v polju Besedilo nalepke je prepisano.

Če želite spremeniti svoj povratni naslov, izberite LibreOffice – NastavitveOrodja – Možnosti – LibreOffice, nato kliknite zavihek Uporabniški podatki.

### Zbirka podatkov

Izberite zbirko podatkov, ki jo želite uporabiti kot vir podatkov za vašo nalepko.

### Tabela

Izberite tabelo zbirke podatkov s poljem oz. polji, ki jih želite uporabiti na vaši nalepki.

### Polje zbirke podatkov

Izberite polje zbirke podatkov, ki ga želite, in kliknite puščico na njegovi levi strani, da bi polje vstavili v okno Besedilo nalepke.

Ime polja zbirke podatkov je v oknu Besedilo nalepke obdano z oklepaji. Če želite, lahko polja zbirke podatkov ločite s presledki. Če bi polje zbirke podatkov radi vstavili v novo vrstico, pritisnite vnašalko.

## Oblika

Za vašo nalepko lahko izberete prednastavljeno obliko ali izmero formata, ki jo določite na zavihku Oblika.

### Zvezno

Natisne nalepke na neskončni papir.

### Delovni list

Natisne nalepke na posamezne liste.

### Znamka

Izberite znamko papirja, ki ga želite uporabiti. Vsaka znamka ima svoje izmere formatov.

### Vrsta

Izberite izmero formata, ki jo želite uporabiti. Razpoložljive oblike so odvisne od znamke, ki ste jo izbrali na seznamu Znamka. Če želite uporabiti obliko nalepke po meri, izberite [Uporabniško] in kliknite zavihek Oblika, da določite obliko.

### Podatki

Vrsta papirja in dimenzije nalepke so prikazane na dnu področja Oblika.