Tiskanje z razmikom vrstic glede na stran (zvesto registru)

Vsebina
Kazalo 🔎︎

# Tiskanje z razmikom vrstic glede na stran

Tiskanje z razmikom vrstic glede na stran je še posebej priročno za dokumente, ki imajo strani postavljeni eno ob drugi (npr. v knjigi ali brošuri), za več stolpčne postavitve in za dokumente, namenjene dvostranskemu tisku.

## Omogočanje tiskanja dokumenta z razmikom vrstic glede na stran

1. Izberite Oblika – Slog strani – zavihek Stran.

2. V razdelku Nastavitve postavitve izberite potrditveno polje Uporabi razmik vrstic glede na stran, določite Sklicni slog in kliknite V redu.

   Sklicni slog določa nevidno navpično (tipografsko) mrežo, ki uporablja razmik med vrsticami, ki je določen s slogom. Vsi odstavki, ki imajo vključeno funkcijo razmika vrstic glede na stran, bodo uporabljali ta razmik med vrsticami in bodo poravnani na dno vrstice besedila v sosednji mreži vrstic, ne glede na velikost pisave ali prisotnost grafike.

   Vsi odstavki z izbranim sklicnim slogom (ali tisti, ki dedujejo sklicni slog) bodo samodejno vključevali razmik vrstic glede na stran.

## Izvzemanje odstavkov iz tiskanja z razmikom vrstic glede na stran

1. Izberite odstavke, ki jih želite izvzeti, nato izberite Oblika – Odstavek – Zamiki in razmiki.

2. Počistite potrditev polja Vključi razmik vrstic glede na stran, da izločite odstavke. Polje potrdite, da funkcijo omogočite.

   Potrditveno polje nima učinka, če je razmikanje vrstic glede na stran onemogočeno v slogu strani.

## Izvzemanje slogov odstavkov iz tiskanja z razmikom vrstic glede na stran

1. Odprite okno Slogi (Cmd+TF11), kliknite slog odstavka, ki ga želite izvzeti, ga desno kliknite, izberite Spremeni. V pogovornem oknu kliknite zavihek Zamiki in razmiki.

2. Počistite potrditev polja Vključi razmik vrstic glede na stran, da izločite odstavke. Polje potrdite, da funkcijo omogočite.

   Potrditveno polje nima učinka, če je razmikanje vrstic glede na stran onemogočeno v slogu strani.