Vsebina
Kazalo 🔎︎

# Stisni sliko

Stisne izbrano sliko, s čimer zmanjša njeno podatkovno velikost in spremeni velikost slike v dokumentu.

Stiskanje slik je vrsta stiskanja podatkov, namenjena digitalnim slikam. Tako zmanjšamo potrebe po prostoru za hrambo ali čas prenosa. Stiskanje lahko izkorišča prednosti oz. posebnosti človeške vizualne zaznave in statistične lastnosti podatkov slike za ohranjanje informacijske kakovosti.

Stiskanje slik je lahko brez izgub ali z izgubami. Stiskanje brez izgub zagotavlja, da izvorno sliko v celoti rekonstruiramo iz stisnjenih podatkov. Na drugi strani stiskanje z izgubami omogoča le rekonstrukcijo približka izvorne slike, torej pride do določene izgube kakovosti, vendar pa to omogoča večje mere stiskanja (in posledično manjše velikosti datotek).

Za dostop do tega ukaza ...

Izberite sliko in nato izberite Oblika – Slika – Stisni.

Izberite sliko, odprite kontekstni meni in izberite Stisni.

## Stiskanje

### Kakovost JPEG

Z drsnikom prilagodite kakovost stiskanja JPEG med 0 in 100. Vrednost 100 pomeni stiskanje brez izgube kakovosti, vrednost 0 pa lahko povzroči zelo slabo sliko. Privzeta vrednost 90 prinaša zelo dobre rezultate in občutno zmanjša velikost slikovnih podatkov.

Vrednosti stiskanja med programjem za stiskanje slik JPEG niso standardizirane.

### Stiskanje PNG

Ker je stiskanje PNG brez izgub, je glavni razlog za uporabo faktorja stiskanja manj kot 9, ko obstaja absolutna potreba po zmanjšanju velikosti dokumenta, ko ga shranjujemo na zelo počasnem računalniku. Operacija razširjanja ni odvisna od ravni stiskanja.

## Ločljivost

### Zmanjšaj ločljivost slik

Potrdite za spremembo mer stisnjene slike.

### Širina, višina

Uporabite sukalne gumbe za nastavitev širine in višine stisnjene slike.

### Ločljivost

Iz spustnega seznama izberite gostoto slikovnih točk (pik na palec, angl. dot per inch oz. DPI) slike.

### Interpolacija

Izberite algoritem za izračun interpoliranih slikovnih točk.

## Podatki o sliki

### Preračunaj novo velikost

Kliknite za izračun velikosti podatkov slike glede na nastavitve v pogovornem oknu.

Podobne teme

Wikipedija o vrstah slikovnih datotek (v angl.).